Diari Oficial de la Generalitat Valenciana


Sumari del DOGV 5523, del 30-05-2007 (2007/6445)

Informació pública de la proposta de programa d'actuació integrada de la unitat d'execució única del sector urbanitzable SUZR-6 El Silvestre de Silla.
------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6445


Data del document
:   10-05-2007

Organisme emissor
:   Atica Franca, SL

Tipus de document
:   Informació Pública

Descriptors 

:   * Silla
    * pla d'urbanisme

Informació pública de la proposta de programa d'actuació integrada de la unitat d'execució única del sector urbanitzable SUZR-6 El Silvestre de Silla. [2007/6445]  
La mercantil Atica Franca, SL, amb CIF B-97716245, i domicili a estos efectes a València, carrer Félix Pizcueta núm. 14, formularà proposta de programa d'actuació integrada que té com a objecte la urbanització dels terrenys que integren la unitat d'execució única del sector urbanitzable SUZR-6 El Silvestre de Silla, l'àmbit del qual es fixa en el mateix Pla General d'Ordenació Urbana de la localitat.  
Tot això a la vista del concurs per a la selecció d'urbanitzador per al desenvolupament per gestió indirecta del programa d'actuació integrada de l'esmentat sector, convocat per l'Ajuntament de Silla segons acord plenari de data 31 d'octubre de 2006, modificat mitjançant un acord plenari de 27 de febrer de 2006 (DOCV núm. 5496, de 23 d'abril de 2007), així com les bases particulars de programació aprovades en els esmentats acords (Diari Oficial de la Unió Europea de 23 de març de 2007), i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV) i els articles 300 i concordants del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament per la memòria d'este pla parcial d'ordenació detallada del sector, projecte d'urbanització, projecte d'execució del pas inferior de l'avinguda de l'Amet per davall de les vies de RENFE i resta d'estudis complementaris.  
De conformitat amb el que disposa l'article 134 de la LUV i l'article 293 del ROGTU, se sotmet a informació pública l'esmentada documentació pel termini d'un mes, fent-se constar que en data 15 de juny de 2007 quedarà protocol·litzada per mitjà d'acta autoritzada en la notaria de Silla d'Antonio Donderis Serón, sítia en el carrer València núm. 78-baix de la dita localitat, amb horari d'atenció al públic de 10.00 a 14.00 de dilluns a divendres, i depositada una còpia de l'esmentada documentació en l'Ajuntament de Silla. Tota l'avantdita documentació es pot consultar, tant en l'ajuntament referit com en la notaria abans citada en què queda protocol·litzada (on així mateix es podrà obtindre còpia de l'acta de protocol·lització), durant l'esmentat termini d'un mes des de la data assenyalada, en el qual podrà formular les al·legacions que considere oportunes.  
Igualment es fa constar als efectes previstos en els arts 554 i 562 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística, que el pla parcial sotmés a informació pública podrà així mateix consultar-se en la pàgina web del promotor (www.grupo-atica.com) en semblants dates i termini, i es podran fer les consultes als tècnics de l'equip redactor a fi d'aclarir dubtes, conceptes o altres qüestions relatives a la proposta de programa, els dijous del termini d'informació pública, en horari de 17.00 h a 19.00 hores, en les oficines de l'empresa promotora del programa indicada anteriorment.  
Així mateix es fa constar que el present edicte servirà de notificació als següents eventuals titulars desconeguts o d'ignorat parador: parcel·la cadastral 2597710. Propietari desconegut. Direcció: Urbanitz. Sant Bernat 146-b 46.600 Alzira.  
Silla, 10 de maig de 2007.- L'apoderat d'Atica Franca, SL: Rafael Calabuig.